A NETFLIX SOROZATA
Te itt csókolózol? Apád hamvait még alig mosta el a tenger!
Szállj ki!
Az alacsony fiúk bajkeverők!
Sajnálom, dr. Vishwakumar,
és őszinte részvétem?
- Szia! - „Szia!” Idióta! „Szia!”
Szégyenletesen viselkedtél, Devi!
Az én temetésemen mi lesz? A síromon szexelsz majd?
Zárt koporsót kérjetek!
Sajnálom, anya.
Elragadtak az érzelmek, mert annyira szeretem apát.
- Bárkit megcsókoltam volna. - Jó. Ezt most elengedem.
Rám is furán hatnak az érzelmek.
Megöleltem egy vadidegent, amikor találtam egy leértékelt nyomtatót.
Azért olyan rossz a nyomtatónk?
PAXTON HALL-YOSHIDA HANGÜZENET
Szia! Itt vagyok a környékeden.
Gondoltam, összefuthatnánk, de úgy látom, dolgod van…
Mindegy, hívj vissza vagy írj, vagy ahogy gondolod. Oké.
Basszus!
Tényleg basszus, Devi.
Hiába a forró csók a kocsiban,
Paxton jegelte Devit.
Egykori tinisportolóként nem lep meg ez a viselkedés.
Azt tanácsolom Devinek, hogy ne élje bele magát semmibe.
Mondjon le Paxtonról!
Nézzen ki egy elérhetőbb fiút,
például Bent, akivel az előbb csókolóztak,
vagy azt a napallergiás fiút matekóráról.
Máris jövök.
Te jó ég!
Hagyjuk a napallergiásat!
Ott van Paxton!
Szia! Rám vártál?
Nem, csak lazultam.
A házam előtt?
Az üzeneted óta itt vársz?
Nem. Mármint de, vártalak, mert nincs jobb dolgom.
Aztán megéheztem, ezért rendeltem kínait.
De épp indulni akartam, tényleg.
Paxton Hall-Yoshida még sosem beszélt ilyen hosszan.
Várjunk! Csak nem izgul?
Szóval, mi újság veled?
Ma egy különleges nap volt. Szétszórtuk apám hamvait.
Beszarás!
Ez kemény.
Szóval akartál mondani valamit, vagy…
Igen, el akartam mondani, hogy sajnálom, hogy egy segg voltam veled.
Tényleg az voltál.
Nem csókolózom akárkivel, Paxton.
Azt hittem, rosszul csináltam. Lehet, túl nyálas voltam.
Nem, a csók rendben volt.
Jó volt.
Csak hülye voltam,
és sajnálom.
Nem ez volt minden idők legjobb bocsánatkérése.
Paxton a cipőjét bámulta és elég szűkszavú volt,
de a szája gyönyörű, ezért olyan, mintha Shakespeare-t szavalna.
Lenne kedved átjönni vacsorázni holnap este?
Vacsorázni? Hozzád? Te meg én?
Együnk együtt? Ugyanannál az asztalnál?
Igen. Te hogy szoktál együtt vacsorázni másokkal?
Oké. Holnap találkozunk, Vishwakumar.
Devit tényleg most smárolta le Ben a strandon,
és hívta el egy randira Paxton?
Piros hó esne valahol?
Hogy lehet, hogy hirtelen két fiú is bukik erre a korábban népszerűtlen kockára?
…RANDIZTAM EGYSZERRE KÉT SRÁCCAL
Devi az ágyban fekve a két megható romantikus gesztust ízlelgette.
Ben megszegte a törvényt, ellopta az apja kocsiját és kockáztatta az életét,
hogy Devi elbúcsúzhasson az apjától,
de Paxton hangüzenetet hagyott neki.
Hangüzenetet!
Pedig általában az oké helyett is csak „k”-t ír.
És mivel ez a generáció már nem szokott telefonálni,
Paxton hangüzenete egy másik, elfelejtett üzenet felfedezéséhez vezetett.
APA
Szia, apa vagyok. Eljöttem eléd a plázába.
Leparkoltam a P.F. Chang elé,
de egy durva biztonsági őr miatt köröznöm kell.
Várj, látlak is! Ott van az én tökéletes lányom.
Állandóan kiesik ez a Trader Joe's puttanesca szósz.
Rengeteg ételt viszel Indiába. A család rajongani fog érted.
Nagyon szerethetik a Trader Joe'st.
Imádják. Nagybátyádat lekenyerezem a thai lime-os chilis kesudióval,
hátha úgy olcsóbban szerez nekünk lakást.
Gyere ide, Kamala! Segítened kell!
Nalini még mindig vissza akart költözni Indiába,
de előbb el kellett intéznie pár dolgot, és be kell vágódnia a családjánál.
Ez gáz. Nem hiszem el, hogy tényleg Indiába költözünk!
Végre sínen volt az életem.
Mert túlárazott terepjárókban csókolózol?
Azt elfelejtheted.
Igen, mert elszakítasz az otthonomtól.
Figyelj, Devi, tudom, hogy nem ezt akarod, de szükségem van a családomra.
Adnál ennek egy esélyt?
Devit nem dobta fel a költözés gondolata,
de hosszú idő után először közel érezte magát az anyjához,
és ezt nem akarta elrontani.
Mindegy.
Úgyis visszajövök a Princetonra, és egy zenésszel járok majd.
A mellem alá tetováltatom a nevét, mint Rihanna.
Csak a holttestemen át!
Nagyon izgalmas napom lesz ma.
Találkozóm van egy másik bőrgyógyásszal.
Felkínálom neki a klientúrámat egy jelentős összegért cserébe.
Dr. Jacksonnak?
Ő helyezte át a zsírt Ben anyukájának a tokájából a fenekébe.
Lenyűgöző.
És egy Maybachel jár.
Mindenki mástól hivalkodásnak tűnne, de ő mégis alázatos marad.
Minek ez a sok hűhó?
Az emberek az egyszerű, bevándorló értékeket keresik
egy bőrgyógyásznál.
Te csak azt hiszed!
Nekem is izgi napom lesz.
Ma kezdem az új PhD gyakorlatomat dr. Elgin Peters laborjában.
Ő az őssejtkutatás LeBronja.
Miatta mentem a Caltechre.
Az epehólyagsejtekről végzett kutatása lenyűgöző.
Dühítő, hogy a szexi külsőd eltereli a figyelmet a kocka belsődről!
Kösz, Devi.
Ahogy Devi belépett a töriórára,
egy szerelmi háromszöggel találta magát szembe.
Ez ám a bőség zavara!
Tudom, mit gondoltok.
Ez pont olyan, mint amikor 1979-ben megnyertem az US Opent párosban,
majd ugyanazon a héten egyéniben is.
Nézzétek a menő frizurámat!
Devinek nyerő szériája volt.
Ha nem lenne olyan izgalmas, talán szégyellte volna magát.
Jó reggelt, Ben. Jó reggelt, Paxton.
Örülök, hogy látlak titeket!
Üdv, tanítványok! Milyen volt a hétvége?
Én Kis Etiópiában jártam, és vettem pár új dashikit.
- Nekem jó hétvégém volt. - Igen, nekem is.
Rólad beszélnek, Devi. Csak nyugi!
Én szétszórtam apám hamvait a strandon.
Ne!
Tényleg.
Az anthjésti, az utolsó szamszkára
a hindu hagyományok szerinti életszakaszokban.
- Kár, hogy nem lehettem ott. - Az fura lett volna.
Lehet.
Ne feledjétek, holnap lesz az éves közmunkanap!
Egy parkban szedünk majd szemetet Pacoimában,
de az igazi megtisztuláson…
a tudatunk esik át.
Ismerem azt a helyet. Imádok ott szemetelni!
FABIOLA & ELEANOR CSAJOK! AZONNAL BESZÉLNÜNK KELL!
Dr. Jacksonhoz jöttünk.
Jól van.
Mi ez a szemét? Milyen orvos árul pumpkin spice illatú testvajat?
Nagyon hatékony égési sérülésekre.
Üdv, dr. Vishwakumar.
Dr. Jackson!
Miben segíthetek?
Rozsomák is önhöz jár?
Hugh? A családja a tahoe-i házamban szállt meg.
Mindig elfelejtem, hogy híres, annyira szerény.
Dr. Jackson, mint tudja, a családommal hazaköltözünk Indiába.
A családja miatt megy el?
Azt hittem, bevonták az engedélyét.
Nagyon vicces.
Irigylésre méltó klientúrám van,
amit mindössze 100 000 dollárért szívesen átadok önnek.
Maga az igazi tréfamester!
Köszönöm, hogy eljött.
Vegyenek fényvédős ajakzsírt!
Várjon, nem hallotta?
A teljes, hűséges klientúrám nem elég csábító önnek?
Nincs rá szükségem. Nagyon sikeres vagyok.
A Netflix dokusorozatot akar velem forgatni.
James Earl Jones lesz a narrátor.
Csinálja meg! Én biztos nézném.
Ugyan teljesen mások a prioritásaink, és a rendelője olyan, mint egy luxushotel,
nyugodtabb lennék, ha tudnám, olyasvalaki foglalkozik a betegeimmel,
aki érti a dolgát.
Adok értük tíz rongyot.
Legyen.
Tracey, mindig keresünk tapasztalt nővéreket.
Tényleg? Leadjam az önéletrajzomat?
Inkább visszamegy a turmixbárba. Gyerünk!
Hozd a mintákat! Az ajakírt, a szemkrémet! Amit csak elbírsz.
Csókolóztál Bennel?
Randizol Paxtonnal?
És Indiába költözöl?
Mi folyik itt?
Igen, ez sok egyszerre.
Ez őrület!
Anyám meghozta a döntést, biztosan elköltözünk.
India az élvonalban jár robotikából.
A robotomnak vannak barátai Mumbaiban, majd meglátogatunk.
Én is.
Bollywoodban eljátszhatom a gonosz amerikait.
Nagyon fogsz hiányozni.
Ti is nagyon fogtok hiányozni!
BEN TALI KÉSŐBB?
PAXTON UGYE JÖSSZ ESTE?
Azonnal ki kell bogoznom ezt a fiúhelyzetet!
Ez az utolsó esélyem, hogy legyen egy igazi gimis pasim.
Így muszáj bevetnünk a… Dobpergés!
Pro és kontra listát!
Devi nem tudta, hogyan döntsön.
Ben és Paxton is nagyon tetszett neki,
és mindkettő mellett szóltak érvek.
Egyrészt Ben…
- Paxton. - Mi? Még nem is végeztünk.
Paxton!
Honnan tudjátok?
Ben egy visszataszító hobbit, aki évekig kínzott téged.
Paxton egy félvér szépfiú, akinek bárhol modellkarriert ajánlanak.
Ha én megkaphatnám őt, rég ejtettem volna Olivert.
De Ben hősiesen elvezetett Malibuba az apám hamvainak szétszórására.
Olyan hősies dolog lassan átvezetni a fél városon?
Apámnak ez napi rutin.
Ő érte el, hogy kibéküljünk.
Ez igaz, de Princetonon egymilliárd hozzá hasonló öntelt kocka lesz.
Csak most jöhetsz össze egy Paxtonnal.
A halálos ágyadon kinek a meztelen testére akarsz visszagondolni?
A halálos ágyamon nem a családomra gondolok majd?
Nem, az legenda.
Paxtont szívesen nézegetném, mielőtt fűbe harapok.
Pontosan.
Akkor pattintsam le Bent, és válasszam Paxtont.
És ha Ben megbántódik?
- Paxtont választotta! - Igen.
Eve az? Hivatalosan is jártok?
Igen.
Mi az a Villanelle?
Úgy érted, hogy ki az?
Ő a Megszállottak viadala legendás antihőse.
Divatdiktátor bérgyilkos.
Fabiola egy chatben volt a barátnőjével, Eve-vel, és annak a queer barátaival.
Nem mindig értette az utalásokat, mert nem volt jártas a popkultúrában.
Mi az a Bebe Rexha? Az is egy robot, mint a BB-8?
Jaj, drágám!
Szóval, ahogy korábban említettem,
én vettem át a kitüntetést, de a Nobel-díjat nem egyedül nyertem.
Mindig egy csapat nyer,
ezért szeretném megköszönni, hogy az én csapatomat választották.
Gondoljanak bele!
A mai kutatásainknak hála egy nap epekőmentes lesz a világ.
- Hékás! Hová mész? - Beszélni szeretnék dr. Petersszel.
Sajnos a dr. Peters szintű tudományos rocksztárok nagyon elfoglaltak.
Én vagyok a vezető asszisztense, a jobb keze, Evan Safstrom.
- Én leszek a mentorod és példaképed. - Viszlát!
Nagyon vártam vele a közös munkát.
Ő nem ér rá. Főleg velem leszel majd.
Bemutatom a többi kollégát.
Vivek, Marshall, Kachik, Edvard, Emilio.
Ott pedig Setseg és Wally, a rozmár.
Köszönjetek az újoncnak, Kamelának!
- Kamala. - Kamala, oké.
Örvendek.
Biztos tök jóképű pasid van, ugye?
Bocs, hogy ilyen undorító kockákkal kell dolgoznod.
Nem vagytok undorítóak.
- Istenem. - Jól van.
Jól van, munkára fel!
Kamala, egy pillanatra!
Elmosnád azokat a főzőpoharakat? Elég koszosak.
- Persze. - Jó.
Kösz, hogy ilyen csapatjátékos vagy. Szia!
A délután során
Devinek új kihívás előtt állt: össze kellett törnie valakinek a szívét.
Azt remélte, egy kis ajándékkal ellensúlyozhatja a rossz hírt.
Kesudiós grillázs. Anyám temetésekre és szomszédok közti vitákra tartogatja.
Nem vagyunk szomszédok, szóval meg akarsz ölni…
Nem.
Sose bántanálak.
Beszélnünk kell a történtekről.
Igen.
Nem tudom, helyes volt-e, amit tettünk.
Nem volt az.
Shira miatt.
Persze, hogyne!
Nem lehetek hűtlen. Shira jobbat érdemel.
Tőle kaptam az első kézimunkámat.
Ezért szakítottam ma vele.
- Komolyan? - Abszolút.
Hiába neki vannak a legnagyobb dudái az egész évfolyamában,
ez nem volt valódi.
- Ami köztünk van, az. - Tényleg?
Tegnap életemben először ellentmondtam a szüleimnek.
Neked hála mostantól hetente egyszer együtt fogunk vacsorázni.
Ezért szeretném, ha járnánk.
Tudom, hogy Indiába költözöl, de vállalom a távkapcsolatot.
Apám hozzáfér egy MG-hez.
Magángéphez.
Nem kell most válaszolnod, de én benne vagyok.
Már megint csókolóznak!
Mit művelsz, Devi?
Ez egy rémes szakítás.
Hiába volt lelkifurdalása Ben miatt,
Devinek muszáj volt elmennie randizni Paxtonnal.
Mégis csak Paxtonról van szó!
Harmadik óta szerelmes volt belé, amikor odaköltöztek Bakersfieldből.
Paxton sosem vette őt észre,
de Devi érzései kiállták az idő próbáját.
Leejtetted a betéteidet!
Amikor Devi utoljára így ment át Paxtonhoz,
akkor kötetlen szexre számított,
de ma este egy randi várt rá,
egy meghitt, kettesben eltöltött este.
Már csak elkötelezett szex jöhet szóba.
Szia, jól nézel ki!
Kösz. Te is.
Tényleg jól nézett ki. Sehol egy papucs vagy izzadtságfolt.
Rendes ing, gombokkal!
Ez egy remek randi lesz.
Ülj le, Kicsi D!
Mizu, Prérifarkaslány?
Trent, mi a franc?
Bocsi! Mellbe vágtalak?
Igen.
Ne már! Megnyomtam a dudáját!
Csöcsön csűrted! Csúcs!
Fogd már be!
Semmi baj. Gondolom, épp indultok?
Dehogy! Várjuk a pizzát.
Tripla szalámisat kértünk, a három fiúnak.
Végre elegen vagyunk a Call of Dutyhoz! Indítsd el!
Oké. Paxtonnal vagyunk ellenetek?
Azt nem lehet.
Muszáj Marcusszal lennem, ütős csapat vagyunk.
Köszönöm, hogy ezt elmondtad.
Ez komoly?
Várj, akkor én legyek Denise-zel?
Devi.
Hagyjuk! Ez időpocsékolás.
Devi is pont ezt érezte a randiról.
Szia, Prashant!
Szia, Devi! Kamala ott van?
Igen, máris idehívom.
Párkapcsolati tanácsot szeretnék kérni.
Van egy kérdésem. Te jóképű pasi vagy.
Ez a kérdés?
Hány barátot vinnél magaddal egy első randira?
Egyet sem?
Én is így gondolom.
Itt jön Kamala. Rendes pasi vagy.
Szólj, ha te is kérsz tanácsot! Egy csomó dologban nagyon érett vagyok.
El is hiszem. Köszönöm, Devi.
Mozgás!
Átengedem.
Gondolkodtam azon, hogy mit csinálhatnánk majd,
amikor meglátogatlak.
Mi lenne, ha megnéznénk Jimmy Kimmelt?
Imádom Guillermót.
Tényleg, hamarosan jössz. Jó lesz.
Úgy érzem, akkor vagy ilyen lelkes, amikor olyannal találkozol,
akit… Hogy is mondják?
Utálsz.
Sajnálom. Várom, hogy találkozzunk, Prashant.
Csak rosszul sült el az első gyakorlati napom.
De dr. Peters az őssejtkutatás LeBronja! Mi történt?
Nem is bírtam beszélni vele!
Egész nap főzőpoharakat mosogattam kocka kutatóknak, akik szóra se méltattak.
Az első nap mindig fura.
Biztos javul majd a helyzet, ha megismeritek egymást.
Egyébként is, téged csak kedvelni lehet!
Köszönöm, Prashant.
Talán holnap jobb lesz.
És már megvettem a Jimmy Kimmel jegyeket. Én is szeretem Guillermót.
Másnap reggel Devi részletesen beszámolt
a rémes nem-randijáról Paxtonnal és a barátaival.
Nem volt gyertyafényes vacsora?
Se rózsaszirom-ösvény a hálóig?
És a hálóban még több rózsaszirom szív alakban elrendezve?
Ha nem jöttetek volna rá eddig, a két lány még szűz.
Ott maradtak a haverjai.
Akkor léptem le, amikor Trent behányt a sok pizzától.
Paxton csak barátkozni akar.
Talán jobb is így. Túl nagy a pénisze.
A múltkor melegítőnadrágban jelent meg.
Anyám nekiment egy busznak.
Nem baj, mert Ben tökre odavan értem, és én is érte.
Szóval jól megleszek vele, míg elutazom Indiába.
Ennyi.
Igen, és Ben pénisze normálisabb méretű.
- Szia, kicsim! - Szia.
Egy páran elmennénk egy L Word kvízestre holnap.
- Van kedved jönni? - Persze.
Azt a sorozatot ismerem. Az L a leszbikust jelenti.
Ügyes vagy, Fab!
Igazi menő, fiatal meleg nő vagy.
Henry David Thoreau egyszer azt mondta,
„Elmentem az erdőbe, mert szándékosan akartam élni;
és nem a halál idején megérteni, hogy nem éltem.”
De ő a Walden-tóról beszélt. Ez egy szeméttel teli park Pacoimában.
Menő! Egy koton!
Így igaz, Trent. A fogamzásgátlás menő.
A nők miatta mehettek el dolgozni.
Ez itt maga a szabadság.
Jól van! Válasszatok egy párt.
Ben, szedjük együtt a szemetet?
Bevállalom a pocsolyákat.
Rendben, de ne lassíts le!
Tíz zacskót meg akarok tölteni, hogy bekerüljek az újságba.
Ez egy színész arcképe? A Los Angeles-i szemét lehangoló.
Egy szilikon mellimplantátumot is találtam.
Ami a tegnapit illeti, átgondoltam, amit mondtál,
benne vagyok. Szeretnék veled járni.
Ha nem nyírjuk ki egymást, jó lesz.
- Igen? - Igen.
De jó!
Egy pornó Oscar? Az év MILF előadójának?
Ez nyomasztó.
- Szia. - Szia.
Ha Trentet keresed, épp egy döglött borzot pisil le.
Nem, valójában téged kerestelek.
Beszélhetnénk?
Miért nem engem választottál párnak? Azt hittem, van köztünk valami.
Miről beszélsz? Hisz nem akarsz tőlem semmit.
Dehogynem! Különben miért hívtalak volna el randizni?
De hát ott voltak a barátaid.
Ők minden randimon ott vannak. A smárolásnál lelépnek.
Mi is smárolhattunk volna tegnap, de aztán Trent behányt, és hazamentél.
Igen, mert Trent behányt a randinkon.
Jó, igazad van.
A hányás kellemetlen volt, de nem tudtam, hogy kettesben akarsz találkozni.
Az a randi definíciója.
Rendben, elviszlek egy igazi randira.
Most már mindegy, meg úgyis Indiába költözöm.
Indiába költözöl? Örökre?
Igen, egy hónap múlva.
Akkor ki kell használnunk az időt!
Képzeljétek, a tárgyalási képességeimnek hála
sikerült egy kisebb vagyonért eladnom dr. Jacksonnak a klientúrámat.
Ez remek. Dr. Jackson nem adott véletlenül termékmintákat?
Tessék. Annyira nem is jók.
Hialuronsav! Király!
Milyen volt a szemétszedés?
Az adómból jársz iskolába, ahol azt csinálod, amit fedez egy másik adó.
Jó volt.
Ugye nem csókolóztál fiúkkal?
Miért többesszámban?
Mert mindegyiktől eltiltalak!
Miután lefeküdtem Donnával, rádöbbentem valamire.
Ez az L Word! Az újat vagy a régit nézed?
Van régi is?
Az hány óra?
Kit érdekel! Óriási hírem van. Paxton megcsókolt a parkban.
Micsoda?
Mit csináljak?
Nem akarok szakítani Bennel. Nagyon motivál.
Tizenöt zacskó szemetet szedtem.
Akkor szakítasz Paxtonnal?
Dehogy! A jelszavam Paxton69! mindenhol.
Muszáj választanod. Mi mást tehetnél?
Jársz mind a kettővel míg el nem költözöl?
Devinek csak ennyit kellett hallania.
Ha megtudnák, nagyon mérgesek lennének.
Mondjuk addigra Indiában leszel, szóval mindegy.
Ez a megoldás a szorult helyzetére
nem igényelt önvizsgálatot vagy felnőtt döntést,
amiket Devi úgyis utált.
Szóval járjak mind a kettővel?
- Nem! - Dehogy!
De már túl késő volt. Devi tudta, mit kell tennie.
Te jó ég! Két pasival járok.
A feliratot fordította: Miklósi Zsuzsa